**JINA ..........................................................................................................N.Y.U. ...........................**

**TAREHE ................................................................. SAHIHI ..................................**

**102/3**

**KISWAHILI**

 **KARATASI YA 3 FASIHI**

**SEPT 2022**

**MUDA: SAA 2 ½**

**KAUNTI NDOGO YA LONDIANI**

**Maandalizi kwa Cheti cha Kuhitimu Elimu ya Sekondari Kenya**

**KISWAHILI**

**Karatasi ya 3**

**FASIHI**

**Maagizo**

1. *Jibu maswali* ***manne pekee.***
2. *Swali la kwanza ni la* ***lazima.***
3. *Maswali hayo mengine matatu yachaguliwe kutoka sehemu nne zilizobaki, yaani: Tamthilia, Riwaya, Hadithi Fupi na Fasihi Simulizi.*
4. *Usijibu maswali mawili kutoka sehemu moja.*
5. *Majibu yote lazima yaandikwe kwa lugha ya Kiswahili.*
6. *Karatasi hii ina kurasa 5 zilizopigwa chapa.*
7. *Watahiniwa ni lazima wahakikishe kwamba kurasa zote za karatasi hii zimepigwa chapa sawasawa na kuwa maswali yote yamo.*
8. *Majibu yote sharti yaandikwe kwenye karatasi za majibu ulizopewa.*
9. **SEHEMU YA A: USHAIRI**

**SWALI LA LAZIMA.**

1 Mbiu naipulizia, kwa wa hapa na wa ng’ambo,

Kwani ngoja ‘mesikia, inaumiza matumbo,

Kwa upole sitafyoa, hata kama kwa kimombo,

Yafaa jihadharia, maisha yas,ende kambo;

1. Maisha yas’ende kombo, kututoa yetu ari,

Zingatia haya mambo, wetu walezi mukiri,

Kuwa wana kwa viambo, huwa Baraka na kheri

Watunzeni na maumbo, msijezusha hatari

1. Msijezusha hatari, na nyingi hizi zahana,

Wazazi haya si siri, mawi mnayoandama

Twaeleza kwa uzuri, matendoyo yatuuma.

Watoto tunayo mori, ni lini mtajakoma?

1. Ni nani mtajakoma, na pombe ziso halali?

Sio baba sio mama, mbona ny’hamtujali

Mwafa ja nzi twasema, mwatuacha bila hali

Hangaiko acha nyuma, kwani hamuoni hili?

1. Kwani hamuoni hili, kila mwapigana

Nyumbanizo hatulali, jehanamu tumeona

Mwatusumbua akili, twaumia tena sana

Achene na ukatili, kwani upendo hamna,

1. Kwani upendo hamna, Kama mbwa mwatuchapa

Mwatuchoma sisi wana, mioyetu yatupapa

Pa kujificha hatuna, tumebaki tukitapa

Maisha hamu hayana, timevunjwa na mifupa.

1. Tumevunjwa na mifupa, hata leo uke wetu,

Mwatubaka na kuapa, kutung’ata nyi’ majitu,

Maisha hatujakopa, fahamu mkosa utu,

Hayo makeke na pupa, mtakoma utukutu,

1. Mtakoma utukutu, na kutumia mikiki,

Na tabia zenye kutu, tumechoka nayo chuki,

Hatutakubali katu, kutendewa yenya siki,

Serikali fanya kitu, kwani nasi tuna haki.

**Maswali**

1. Eleza **dhamira** ya mtunzi wa shairi hili (alama 2)
2. Fafanua tamathali nne za usemi zilizotumiwa katika shairi hili. (alama 4)
3. Taja **nafsi neni** katika shairi hili. (alama 1)
4. Eleza **bahari** nne zinazowakilishwa katika shairi hili. (alama 4)
5. Andika ubeti wa nne kwa lugha **nathari**. (alama 4)
6. Eleza maudhui matatu yanayojitokeza katika shairi hili. (alama 3)

g ) Huku ukitoa mfano taja uhuru mmoja wa mshairi ambao umetumiwa katika shairi hili. (alama 2)

**SEHEMU YA B: TAMTHILIA:**

**KIGOGO-PAULINE KEA**

***Jibu swali la 2 au 3***

 2. “Ulitaka wahamie wapi siku kama hizi? Wamekuja kuuguza majeraha yao ya kufungiwa soko.”

1. Weka maneno haya katika muktadha wake. (alama 4)
2. Tambua mbinu mbili za lugha katika dondoo hili (alama 2)
3. Kando na kufungiwa soko, Wanasagamoyo wanauguza majeraha yepi mengine yanayosababishwa na utawala wa Majoka. (alama 14)

3. .Utawala mbaya ni tatizo sugu linalozikumba nchi nyingi za kiafrika. Jadili, kwa kurejelea matukio **ishirini** katika tamthilia ya Kigogo. (alama 20)

**SEHEMU YA C: RIWAYA:**

**CHOZI LA HERI-ASSUMPTA K MATEI**

***Jibu swali la 4 au 5***

4. “ Umu hawa ni marafiki wangu wa chanda na pete. Ni watu wakarimu na wenye imani’

1. Eleza muktadha wa dondo hili. (alama 3)
2. Taja mbinu ya lugha inayojitokeza katika dondoo hili. (alama 1)
3. Fafanua umuhimu wa Umu. (alama 6)
4. Huku ukirejelea riwaya nzima chambua maudhui ya ukarimu. (alama 10)

5. Riwaya ya Chozi la Heri ni ya Utamaushi jadili kauli hii (alama 20)

**SEHEMU YA D: HADITHI FUPI:**

**TUMBO LISILOSHIBA NA HADITHI NYINGINE**

***Jibu swali la 6 au 7***

1. “hebu sikiza jo! Pana hasara gani nzi kufia kidondani?
2. Weka dondoo hili katika muktadha wake. (alama 4)
3. Tambua mbinu tatu za lugha zilizotumika katika dondoo hili na umuhimu wake (alama 6)
4. Onyesha jinsi dhana ya nzi kufia kidondani inabainika hadithini (alama 4)
5. Hali ya kutowajibika inajitokeza vipi katika hadithi? (alama 6)
6. Huku ukirejelea diwani ya Tumbo lisiloshiba fafanua matatizo yanayokumba vijana katika jamii(alama 20)

**SEHEMU E: FASIHI SIMULIZI**

**8. *Soma hadithi hii kisha ujibu maswali***

Ilikuwa alfajiri yenye baridi. Umande ulitapakaa kote. Ukungu ulitanda hivi kwamba hungeweza kumuona mtu alikuwa hatua chache mbele yako.Ndovu alipoamka, alikuta fisi mlangoni pake. Fisi alikuwa amemlimia ndovu shamba lake, lakini alikuwa hajalipwa ujira wake.

Kila alipomwendea ndovu kwa ajili ya malipo yake, fisi alitiliwa huku na kutolewa kule.”Leo ni leo”,fisi alimwambia ndovu.”Nimevumilia vya kutosha. Kila siku ninapokuja kuchukua pesa zangu, hukosi hadithi mpya ya kunisimulia. Leo sitoki hapa bila pesa zangu!”

Fisi alipomaliza kumwaga joto lake, ndovu alimwambia: “Sikiliza fisi. Mimi nimeheshimika kote kijijini. Naona haja yako ni kunivunjia heshima –mbele ya familia yangu na wanakijiji kwa jumla. Sikulipi pesa zako, mpaka ujifunze kuwaheshimu wazee. Nakuamuru uondoke hapa mara moja, kabla sijakasirika! Nataka uende popote, unapofikiria kwamba unaweza kupata msaada. Ukienda kwa chifu, usisahau kwamba tunakunywa na yeye. Ukienda polisi, mkuu wa kituo amejaa tele mfukoni mwangu. Ukienda mahakamani, hakimu tulisoma darasa moja. Popote uendapo, hakuna yeyote atakayekusikiliza”

“Zaidi ya hayo, hakuna yeyote atakayekuamini.Mimi naitwa Bwana pesa.Kwangu umeota mpesapesa na kustawi. Nani ataamini kwamba naweza kushindwa kulipa vijisenti vichache ninavyodaiwa na fisi?”

Fisi alisikiliza kwa makini majitapo ya ndovu. Aliamua kumpasulia ndovu mbarika: “Bwana ndovu najua kuwa wewe una nguvu na uwezo mkubwa wa kifedha.Lakini hayo yote mimi hayanihusu ni yako na familia yako. Sitakuruhusu unidhulumu kilicho haki yangu. Usiutumie uwezo uliopewa na Muumba kuwaonea na kuwanyanyasa maskini wasio mbele wala nyuma” alimaliza usemi wake na kuondoka huku machozi yakimdondoka.

 Fisi alipofika nyumbani, aliwasimulia fisi wanyonge wenzake yaliyomsibu.Fisi walikusanyika na kulizingira boma la ndovu huku wakisema: “Tunataka haki itekelezwe! Dhuluma lazima ikome! Unyanyasaji lazima ukome!” Ndovu aliposikia kelele langoni mwake, alipiga simu kwenye kituo cha polisi.

 Mara, kikosi cha polisi wa kupambana na ghasi kiliwasili. Fisi walipigwa mijeledi na kuezekwa marungu. Waliojifanya mabingwa walipigwa risasi. Fisi waliosalia walikimbilia makwao, huku wakichechemea kwa maumivu. Mpaka wa leo fisi wangali wanatembea kwa kuchechemea.

**maswali**

1. Usimulizi huu ni wa aina gani? Toa sababu. (alama 4)
2. Eleza mtindo wa lugha uliotumika katika hadithi hii. (alama 4)
3. Eleza sifa za ndovu katika hadith hii. (alama 5)
4. Fafanua jinsi kisa hiki kinavyo dhihirisha methali: ‘Mwenye nguvu mpishe’ (alama 4)
5. Je, hadithi zina umuhimu gani katika jamii? (alama 3)